Артем Генрихович Боровик 1960 йылдың 13 сентябрендә Мәскәүҙә журналистар ғаиләһендә тыуа. Атаһы — сәйәси күҙәтеүсе, яҙыусы һәм драматург Генрих Боровик (тыу. 1929), әсәһе — Галина Михайловна Боровик (ҡыҙ фамилияһы Финогенова, 1932—2013) — һөнәре буйынса тарих уҡытыусыһы, һуңынан телевидениеның мәҙәниәт бүлеге мөхәррире. 1966 йылдан 1972 йылға тиклем Нью-Йоркта йәшәй, унда атаһы «Яңылыҡтар» матбуғат агентлығында һәм "Литературная газета"ла хәбәрсе булып эшләй. 45-се мәктәптә (Мильграм мәктәбе) уҡый. МГИМО-ның Халыҡ-ара журналистика факультетын тамамлай.